Tanetas stāvs

Tanetas stāvs () ir paleogēna sistēmas trešais stāvs un paleocēna nodalījuma augšējais stāvs (ģeoloģiskā stratigrāfiskā vienība). Šī stāva nogulumi ir veidojušies tanetas laikmetā periodā no 59,24 līdz 56,0 miljoniem gadu (kopumā vairāk kā 3,2 miljonus gadu). Tanetas stāva nogulumi atrodas virs paleocēna zēlandes stāva nogulumiem un zem eocēna ipras stāva nogulumiem.
 Periods (sistēma) Epoha (nodalījums) Laikmets (stāvs) Intervāls Paleogēna periods(65,5 ± 0,3 — 23,03 ± 0,05 Ma) Oligocēns(33,9—23,03 Ma) Hattu(27.3—23,04 Ma) Rūpela(33,9—27.3 Ma) Eocēns(55,8—33,9 Ma)Priabonas(37,71—33,9 Ma)Bārtonas(41,03—37,71 Ma)Lutēcijas(48,07—41,03 Ma)Ipras(56,0—48,07 Ma) Paleocēns(65,5—55,8 Ma)Tanetas(59,24—56,0 Ma)Zēlandes(61,66—59,24 Ma)Dānijas(66,0—61,66 Ma)

 Izveidošana un stratigrāfija 
Tanetas stāvu 1873. gadā zinātniskajā literatūrā ieviesa šveiciešu ģeologs Ežēns Renevjē, nosaucot to Tanetas svītas vārdā, kas pārstāvēja senākos Londonas baseina nogulumus, kuri pirmo reizi tika konstatēti Kentas apkārtnē (Anglijas dienvidos), t.s. Tanetas salā.Eugène Renevier; 1873: Tableau des terrains sédimentaires formés pendant les époques de la phase organique du globe terrestre, Bulletin de la Société Vaudoise des Sciences Naturelles (Losanna) 12: pp 218–252.

Tanetas stāva pamatne noteikta kalcīta nanoplanktona kokkolitoforīdu sugas Areoligeria gippingensis ģints pirmās parādīšanās līmenī un magnētiskās hronozonas C26n pamatnē. Oficiālais GSSP pamatgriezums tanetas stāvam atrodas atsegumā pie Sumajas, Basku Zemē, Spānijas ziemeļos. Tanetas stāva augšējā robeža (ipras stāva pamatne) noteikta pēc δ13C vērtību spēcīgas negatīvās anomālijas paleocēna-eocēna termālajā maksimumā.

Tanetas stāvam atbilst Eiropas sauszemes zīdītāju megazonas apakšējais neistras stāvs (kas ietver paleogēna zīdītāju 6 zonu un 1. līdz 5. zonas daļas), Ziemeļamerikas sauszemes zīdītāju augšējais tifannas un klarkforkas stāvs, Kalifornijas augšējais inezas reģionālais stāvs, Dienvidamerikas sauszemes zīdītāju riočikas un daļēji itaborajas stāvs, Āzijas sauszemes zīdītāju augšējais nongšanas un gašātas stāvs, kā arī Austrālijas vidējais vangerripas reģionālais stāvs. Tanetas stāvs atbilst bijušajiem landenas un hiras reģionālajiem stāviem Beļģijā.

 Atsauces 

Kategorija:Paleogēns